రూ.లక్ష లంచం తీసుకుంటూ పట్టుబడిన ఉప తహసీల్దారు
నాగర్‌కర్నూలు, న్యూస్‌టుడే: సాక్షాత్తు జిల్లా కలెక్టరు కార్యాలయంలోనే ఓ ఉప తహసీల్దారు పట్టా మార్పిడికి రూ.లక్ష లంచం తీసుకుంటూ దొరికిపోయారు. అవినీతి నిరోధక శాఖ డీఎస్పీ కృష్ణగౌడు కథనం ప్రకారం.. నాగర్‌కర్నూల్‌ జిల్లా మారేపల్లికి చెందిన రైతు దోమ వెంకటయ్య 2016లో అదే గ్రామానికి చెందిన 2.25 ఎకరాల భూమి కొన్నారు. పట్టా మార్పిడి కోసం తహసీల్దారుకు దరఖాస్తు చేసుకున్నారు. ఇంతలో రంగారెడ్డి జిల్లాకు చెందిన ఓ వ్యక్తి ఆ భూమిని అంతకుముందే తాను కొనుక్కున్నానని, వెంకటయ్యకు పట్టా మార్పిడి చేయవద్దని ఫిర్యాదు చేశారు. నాలుగేళ్లుగా ఆ వివాదం కొనసాగుతోంది. కలెక్టరేట్‌లో ఉప తహసీల్దారుగా పనిచేస్తున్న జయలక్ష్మి ఆ వివాదాన్ని పరిష్కరిస్తానని, ఆర్డీవో కార్యాలయంలో మాట్లాడి పట్టా మార్పిడి చేయించడానికి రూ. 13 లక్షలు అవుతుందని వెంకటయ్యతో చెప్పారు. విడతలవారీగా రూ.10 లక్షలు ఇవ్వడానికి ఒప్పందం కుదుర్చుకున్నారు. ఈ విషయాన్ని వెంకటయ్య ఏసీబీ అధికారులకు తెలిపారు. వారి సూచన మేరకు సోమవారం సాయంత్రం కలెక్టరేట్‌లో ఆమెకు రూ.లక్ష ఇచ్చారు. ఆ డబ్బు లెక్క పెట్టుకుంటుండగా అధికారులు పట్టుకున్నారు. జయలక్ష్మి ఇంట్లోనూ సోదాలు నిర్వహిస్తున్నట్లు ఏసీబీ డీఎస్పీ కృష్ణగౌడు తెలిపారు.
roo.laksha lancham teesukuntu pattubadina upa tahaseeldaaru
nagareekarnoolu, neusetude: saakshaattu jilla kalektaru kaaryaalayamloonae oo upa tahaseeldaaru patta maarpidiki roo.laksha lancham teesukuntu dorikipoyaaru. avineeti nirodhaka saakha dsp krishnagoudu kathanam prakaaram.. nagarekarnoolli jilla maarepalliki chendina raitu doma venkatayya 2016loo adhe graamaaniki chendina 2.25 ekaraala bhoomi konnaru. patta marpidy kosam tahaseeldaaruku darakhastu chesukunnaru. intalo rangareddy jillaaku chendina oo vyakti aa bhoomini antakumunde taanu konukkunnanani, venkatayyaku patta marpidy cheyavaddani firyaadu chesaru. naalugellugaa aa vivaadam konasagutondi. kalektaretelo upa tahaseeldaarugaa panichestunna jayalakshmi aa vivaadaanni parishkaristaanani, ardivo kaaryaalayamlo matladi patta marpidy cheyinchadaaniki roo. 13 lakshalu avutundani venkatayyatho cheppaaru. vidatalavaareegaa roo.10 lakshalu ivvadaaniki oppandam kudurchukunnaru. ee vishayaanni venkatayya acb adhikaarulaku telipaaru. vaari suuchana meraku somavaram saayantram kalektaretelo aameku roo.laksha icharu. aa dabbu lekka pettukuntundagaa adhikaarulu pattukunnaru. jayalakshmi intloonuu sodaalu nirvahistunnatlu acb dsp krishnagoudu telipaaru.